৩৪ নং আয়াত
**আন-নিসা, ৩৪** হচ্ছে আল-কুরআনের চার নং সুরার ৩৪ নং আয়াত। যাতে স্বামী-স্ত্রীর দাম্পত্য অধিকার বিষয়ে আলোকপাত করা হয়েছে। এ আয়াতটির তাফসির করার ক্ষেত্রে মুসলিম মনীষীদের মধ্যে মতপার্থক্য আছে। অনেকে এ আয়াতে ভিত্তি করে নারীকে তার অপরাধে প্রহার করার কথা বলেন। নারীবাদিরা এ আয়াতের ভিন্ন ব্যাখ্যা করে নারীকে রক্ষা করেন। আবু হুরায়রা হতে বর্ণিত, "রাসুল (স) বলেছেন, নারীকে প্রহার করা যাবে না"।

সুরা নিসার ৩৪ নং আয়াত (আরবি)
-----------------------------

الرِّجَالُ قَوَّامُونَ عَلَى النِّسَاءِ بِمَا فَضَّلَ اللَّهُ بَعْضَهُمْ عَلَىٰ بَعْضٍ وَبِمَا أَنْفَقُوا مِنْ أَمْوَالِهِمْ ۚ فَالصَّالِحَاتُ قَانِتَاتٌ حَافِظَاتٌ لِلْغَيْبِ بِمَا حَفِظَ اللَّهُ ۚ وَاللَّاتِي تَخَافُونَ نُشُوزَهُنَّ فَعِظُوهُنَّ وَاهْجُرُوهُنَّ فِي الْمَضَاجِعِ وَاضْرِبُوهُنَّ ۖ فَإِنْ أَطَعْنَكُمْ فَلَا تَبْغُوا عَلَيْهِنَّ سَبِيلًا ۗ إِنَّ اللَّهَ كَانَ عَلِيًّا كَبِيرًا

### বাংলা অনুবাদ

* শিয়াদের নিকট:

"পুরুষেরা নারীদের অভিভাবক। কারণ, আল্লাহ তাদের একের ওপর অপরকে শ্রেষ্ঠত্ব দান করেছেন এবং পুরুষেরা নিজের ধন-সম্পদ থেকে ব্যয় করে। সতী-সাধ্বী স্ত্রীরা অনুগত এবং বিনম্র। স্বামীর অনুপস্থিতিতে তারা তার অধিকার ও গোপন বিষয় রক্ষা করে। আল্লাহই গোপনীয় বিষয় গোপন রাখেন।যদি স্ত্রীদের অবাধ্যতার আশংকা কর তবে প্রথমে তাদের সৎ উপদেশ দাও। এরপর তাদের শয্যা থেকে পৃথক কর এবং তারপরও অনুগত না হলে তাদেরকে শাসন কর৷ এরপর যদি তারা তোমাদের অনুগত হয়, তবে তাদের সাথে কর্কশ আচরণ করো না। নিশ্চয়ই আল্লাহ সমু্ন্নত-মহীয়ান।"

* জর্জ সেল বলেন,

"নারীদের উপরে পুরুষদের প্রাধান্য আছে, এই কারণ যে, আল্লাহ তাদের একজনকে আরেকজনের উপর শ্রেষ্ঠত্ব দান করেছেন কেননা পুরুষেরা তাদের স্ত্রীদের ভরণপোষণের জন্য ব্যয় করে। সুতরাং সৎ নারীরা অনুগতা হয়, স্বামীর অনুপোস্থিতে আল্লাহ যা হেফাজত করার দায়িত্ব দিয়েছেন তারা তা হেফাজত করে। তাদেরকে পুরুষদের যত্ন এবং সুরক্ষার জন্য প্রতিশ্রুতিবদ্ধ করে। যার অবাধ্যতার বিষয়ে তোমরা ভয় কর তাদেরকে উপদেশ দাও, তাদের বিছানা আলাদা করে দাও, তাদের শাস্তি দাও। কিন্তু যদি তারা তোমাদের আনুগত্য করলে তাদের বিরুদ্ধে ঝগড়ার সুযোগ খুঁজবেন না, কারণ আল্লাহ পাক উচ্চ ও মহান।"

* মারমাদুকে পিকথাল বলেন,

"পুরুষরা নারীদের দেখাশোনা করে, কারণ আল্লাহ তাদের একজনকে অন্যের উপর শ্রেষ্ঠত্ব দান করেছেন এবং তারা তাদের সম্পত্তি মহিলাদের জন্য ব্যয় করে। অতএব ভালো নারীরা হল আনুগত্যশীলা, তারা ম্বামীর অনুপোস্থিতে তার সম্পত্তি পাহারা দেয় যা আল্লাহ রক্ষা করেছেন। যাদেরকে তোমরা অঅনুগত্যহীনার আশঙ্কা কর, তাদের উপদেশ দাও এবং তাদেরকে বিছানায থেকে আলাদা করে দাও এবং তাদের বেত্রাঘাত করো। অতপর যদি তারা তোমাদের কথা মেনে নেয়, তাহলে তাদের বিরুদ্ধে কোন পথ খুঁজো না। অবশ্যই আল্লাহ সর্বশ্রেষ্ঠ, উচ্চ, মহান।"

* মুহাম্মদ তাকি উসমানি বলেন,

পুরুষরা নারীদের তত্ত্বাবধায়ক, যেহেতু আল্লাহ পাক কিছুক্ষেত্রে তাদের ওপর পুরুষদেরকে শ্রেষ্ঠত্ব দান করেছেন। কেননা তারা সম্পদ ব্যয় করে। সুতরাং, ধার্মিক নারীরা অনুগতা, (এবং) (স্বামীর) অনুপস্থিতিতে (স্বামীর সম্পত্তি এবং সম্মানের) রক্ষাকারিনি হয় যা, আল্লাহ রক্ষা করার দায়িত্ব দিয়েছেন। যেসব মহিলারা অবাধ্য হয় তাদের বোঝান এবং তাদের বিছানায় ফেলে রাখুন এবং তাদের মারধর করুন। তারপর, যদি তারা তোমার কথা মেনে নেয়, তাহলে তাদের বিরুদ্ধে উপায় খুঁজো না। নিশ্চয়ই আল্লাহ সর্বশ্রেষ্ঠ, সর্বশ্রেষ্ঠ।

* আশরাফ আলী থানভী বলেন,

পুরুষরা নারীদের তত্ত্বাবধায়ক, এ কারণে যে, আল্লাহ তাদের একের উপর অন্যকে শ্রেষ্ঠত্ব দিয়েছেন এবং যেহেতু তারা নিজদের সম্পদ থেকে ব্যয় করে। সুতরাং পুণ্যবতী নারীরা অনুগত, তারা লোকচক্ষুর অন্তরালে হিফাযাতকারিনী ঐ বিষয়ের যা আল্লাহ হিফাযাত করেছেনে। আর তোমরা যাদের অবাধ্যতার আশঙ্কা কর তাদেরকে সদুপদেশ দাও, বিছানায় তাদেরকে ত্যাগ কর এবং তাদেরকে (মৃদু) প্রহার কর। এরপর যদি তারা তোমাদের আনুগত্য করে তাহলে তাদের বিরুদ্ধে কোন পথ অনুসন্ধান করো না। নিশ্চয় আল্লাহ সমুন্নত মহান।

* তায়সিরুল কুরআনের লেখক বলেন,

পুরুষগণ নারীদের উপর কর্তৃত্বশীল এ কারণে যে, আল্লাহ তাদের এককে অন্যের উপর মর্যাদা প্রদান করেছেন, আর এজন্য যে, পুরুষেরা স্বীয় ধন-সম্পদ হতে ব্যয় করে। ফলে পুণ্যবান স্ত্রীরা (আল্লাহ ও স্বামীর প্রতি) অনুগতা থাকে এবং পুরুষের অনুপস্থিতিতে তারা তা (অর্থাৎ তাদের সতীত্ব ও স্বামীর সম্পদ) সংরক্ষণ করে যা আল্লাহ সংরক্ষণ করতে আদেশ দিয়েছেন। যদি তাদের মধ্যে অবাধ্যতার সম্ভাবনা দেখতে পাও, তাদেরকে সদুপদেশ দাও এবং তাদের সাথে শয্যা বন্ধ কর এবং তাদেরকে (সঙ্গতভাবে) প্রহার কর, অতঃপর যদি তারা তোমাদের অনুগত হয়, তাহলে তাদের উপর নির্যাতনের বাহানা খোঁজ করো না, নিশ্চয় আল্লাহ সর্বোচ্চ, সর্বশ্রেষ্ঠ।

* মুজিবুর রহমান বলেন,

পুরুষেরা নারীদের উপর তত্ত্বাবধানকারী ও ভরণপোষণকারী, যেহেতু আল্লাহ তাদের মধ্যে একের উপর অপরকে বৈশিষ্ট্য দান করেছেন এবং এই হেতু যে, তারা স্বীয় ধন সম্পদ হতে তাদের জন্য ব্যয় করে থাকে; সুতরাং যে সমস্ত নারী পুণ্যবতী তারা আনুগত্য করে, আল্লাহর সংরক্ষিত প্রচ্ছন্ন বিষয় সংরক্ষণ করে; যদি নারীদের অবাধ্যতার আশঙ্কা হয় তাহলে তাদেরকে সদুপদেশ প্রদান কর, তাদেরকে শয্যা হতে পৃথক কর এবং তাদেরকে প্রহার কর; অনন্তর যদি তারা তোমাদের অনুগত হয় তাহলে তাদের জন্য অন্য পন্থা অবলম্বন করনা; নিশ্চয়ই আল্লাহ সমুন্নত, মহা মহীয়ান।

তাফসির
------

* তাফসিরে আহসানুল বয়ান :

**এই আয়াতে পুরুষদের কর্তৃত্ব ও দায়িত্বশীলতার দু’টি কারণ বলা হয়েছে। প্রথমটি হল, আল্লাহ প্রদত্তঃ যেমন, পুরুষোচিত শক্তি ও সাহস এবং মেধাগত যোগ্যতায় পুরুষ সৃষ্টিগতভাবেই নারীর তুলনায় অনেক বেশী। দ্বিতীয়টি হল সব-উপার্জিতঃ এই দায়িত্ব শরীয়ত পুরুষের উপর চাপিয়েছে। মহিলাদেরকে তাদের প্রাকৃতিক দুর্বলতার কারণে এবং তাদের সতীত্ব, শ্লীলতা এবং পবিত্রতার হিফাযতের জন্য ইসলাম বিশেষ করে তাদের জন্য অতীব জরুরি যে বিধি-বিধান প্রণয়ন করেছে সেই কারণেও উপার্জনের ঝামেলা থেকে তাদেরকে অব্যাহতি দেওয়া হয়েছে। মহিলাদের নেতৃত্ব দানের বিরুদ্ধে কুরআন কারীমের এটা এক অকাট্য দলীল। এর সমর্থন সহীহ বুখারীর সেই হাদীস দ্বারাও হয়, যাতে নবী করীম (সাঃ) বলেছেন, ‘‘এমন জাতি কখনোও সফলকাম হবে না, যে জাতি তাদের নেতৃত্বের দায়িত্বভার কোন মহিলার উপর অর্পণ করবে।’’**
স্ত্রী অবাধ্য হলে সর্বপ্রথম তাকে সদুপদেশ ও নসীহতের মাধ্যমে বুঝাতে হবে। দ্বিতীয়তঃ সাময়িকভাবে তার সংসর্গ থেকে পৃথক হতে হবে। বুদ্ধিমতী মহিলার জন্য এটা বড় সতর্কতার বিষয়। কিন্তু এতেও যদি সে না বুঝে, তাহলে হাল্কাভাবে প্রহার করার অনুমতি আছে। তবে এই প্রহার যেন হিংস্রতা ও অত্যাচারের পর্যায়ে না পৌঁছে; যেমন অনেক মূর্খ লোকের স্বভাব। মহান আল্লাহ এবং তার রসূল (সাঃ) এই যুলমের অনুমতি কাউকে দেননি। ‘অতঃপর যদি তারা তোমাদের অনুগতা হয়, তাহলে তাদের বিরুদ্ধে অন্য কোন পথ অন্বেষণ করো না’ অর্থাৎ, তাহলে আর মারধর করো না, তাদের উপর সংকীর্ণতা সৃষ্টি করো না অথবা তাদেরকে তালাক দিও না। অর্থাৎ, তালাক হল একেবারে শেষ ধাপ; যখন আর কোন উপায় থাকবে না, তখন তার প্রয়োগ হবে। কিন্তু বহু স্বামী তাদের এই অধিকারকে বড় অন্যায়ভাবে ব্যবহার করে থাকে। ফলে সামান্য ও তুচ্ছ কারণে তালাক দিয়ে নিজের, স্ত্রীর এবং সন্তানদের জীবন নষ্ট করে থাকে।

* তাফসিরে তাবারি :

**পূর্ববর্তী আয়াতসমূহের বক্তব্য অনুসারে পুরুষ ও নারীদের অধিকার পরস্পর সামঞ্জস্যপূর্ণ, বরং পুরুষের তুলনায় নারীদের দুর্বলতার কারণে তাদের অধিকার আদায়ের ব্যাপারে তুলনামূলকভাবে বেশী গুরুত্ব দেয়া হয়েছে। কারণ নারীরা বল প্রয়োগের মাধ্যমে নিজেদের অধিকার আদায় করে নিতে পারে না। কিন্তু তথাপি এই সমতার অর্থ এই নয় যে, পুরুষ ও নারীর মধ্যে মর্যাদার কোন পার্থক্য থাকবে না; বরং দুটি ন্যায়সঙ্গত ও তাৎপর্যের প্রেক্ষিতেই পুরুষদেরকে নারীদের পরিচালক নিযুক্ত করা হয়েছে।**
প্রথমত পুরুষকে তার জ্ঞানৈশ্বর্য ও পরিপূর্ণ কর্মক্ষমতার কারণে নারী জাতির উপর মর্যাদা দেয়া হয়েছে, যা অর্জন করা নারী জাতির পক্ষে আদৌ সম্ভব নয়। দৈবাৎ কিংবা ব্যক্তিবিশেষের কথা স্বতন্ত্র।
দ্বিতীয়তঃ নারীর যাবতীয় প্রয়োজনের নিশ্চয়তা পুরুষরা নিজের উপার্জন কিংবা স্বীয় সম্পদের দ্বারা বিধান করে থাকে। মোটকথা: ইসলাম পুরুষকে নারীর নেতা বানিয়েছে। নারীর উপর কর্তব্য হচ্ছে, আল্লাহ তাকে তার স্বামীর যা আনুগত্য করার নির্দেশ দিয়েছেন তার আনুগত্য করা। আর সে আনুগত্য হচ্ছে, সে স্বামীর পরিবারের প্রতি দয়াবান থাকবে, স্বামীর সম্পদের রক্ষণাবেক্ষণ করবে। স্বামীর পক্ষ থেকে খরচ ও কষ্ট করার কারণে আল্লাহ স্বামীকে স্ত্রীর উপর শ্রেষ্ঠত্ব প্রদান করেছেন।

* ইবন হিব্বান :

**সেসব স্ত্রীলোক, যারা স্বামীদের আনুগত্য করে না কিংবা যারা এ ব্যাপারে শৈথিল্য প্রদর্শন করে। আল্লাহ তা'আলা সংশোধনের জন্য পুরুষদেরকে যথাক্রমে তিনটি উপায় বাতলে দিয়েছেন। অর্থাৎ স্ত্রীদের পক্ষ থেকে যদি নাফরমানী সংঘটিত হয় কিংবা এমন আশঙ্কা দেখা দেয়, তবে প্রথম পর্যায়ে তাদের সংশোধন হল যে, নরমভাবে তাদের বোঝাবে। যদি তাতেও বিরত না হয়, তবে দ্বিতীয় পর্যায়ে তাদের বিছানা নিজের থেকে পৃথক করে দেবে। যাতে এই পৃথকতার দরুন সে স্বামীর অসন্তুষ্টি উপলব্ধি করে নিজের কৃতকর্মের জন্য অনুতপ্ত হতে পারে। তারপর যদি তাতেও সংশোধন না হয়, তবে মৃদুভাবে মারবে, তিরস্কার করবে। আর তার সীমা হল এই যে, শরীরে যেন সে মারধরের প্রতিক্রিয়া কিংবা যখম না হয়। কিন্তু এই পর্যায়ের শাস্তি দানকেও রাসূল সাল্লাল্লাহু আলাইহি ওয়াসাল্লাম পছন্দ করেননি, বরং তিনি বলেছেনঃ ভাল লোক এমন করে না।**

* বুখারি শরীফ :

**পূর্বের আয়াতাংশে যেমন স্ত্রীদের সংশোধনকল্পে পুরুষদেরকে তিনটি অধিকার দান করা হয়েছে, তেমনিভাবে আয়াতের শেষাংশে একথাও বলা হয়েছে যে, যদি এ তিনটি ব্যবস্থার ফলে তারা তোমাদের কথা মানতে আরম্ভ করে, তবে তোমরাও আর বাড়াবাড়ি করো না এবং দোষ খোঁজাখুঁজি করো না, বরং কিছু সহনশীলতা অবলম্বন কর। আর একথা খুব ভাল করে জেনে রেখো যে, আল্লাহ্ তা'আলা তোমাদেরকে নারীদের উপর তেমন কোন উচ্চ মর্যাদা দান করেননি। আল্লাহ তা'আলার মহত্ত্ব তোমাদের উপরও বিদ্যমান রয়েছে, তোমরা কোন রকম বাড়াবাড়ি করলে তার শাস্তি তোমাদেরকেও ভোগ করতে হবে। অর্থাৎ তোমরাও সহনশীলতার আশ্রয় নাও; সাধারণ কথায় কথায় দোষারোপের পন্থা খুঁজে বেড়িয়ো না। আর জেনে রেখো আল্লাহর কুদরত ও ক্ষমতা সবার উপরেই পরিব্যাপ্ত। রাসূলুল্লাহ সাল্লাল্লাহু আলাইহি ওয়াসাল্লাম বলেছেন, তোমাদের কেউ যেন তার স্ত্রীকে চাকর-বাকরদের মত না মারে, পরে সে দিনের শেষে তার সাথে আবার সহবাস করল।**

তথ্যসূত্র
---------

1. ↑  "সূরা আন নিসা; আয়াত ৩৪ (পর্ব ১০)"। *Parstoday*। ২০১২-০৪-২২। সংগ্রহের তারিখ ২০২১-০৯-০৫।
2. ↑  Sale, George (১৮৯১)। *The Koran: Commonly Called the Alkoran of Mohammed ...*। New York: John B. Alden।
3. ↑  "Understanding a Difficult Verse, Qur'an 4:34: Additional Translations | The Feminist Sexual Ethics Project | Brandeis University"। *www.brandeis.edu* (ইংরেজি ভাষায়)। সংগ্রহের তারিখ ২০১৮-০৯-১৫।
4. ↑  ইবন জারির, মুহম্মদ (২০০০ খৃ)। *তাফসিরে তাবারি*। লেবানন: মুয়াসসেসাতুর রেসালাহ। পৃষ্ঠা খ ৮ পৃ ২৯০।  এখানে তারিখের মান পরীক্ষা করুন: `|তারিখ=` (সাহায্য)
5. ↑  ইবন হিব্বান, মুহম্মদ (২০০১)। *সহিহ ইবন হিব্বান*। মদিনা: মুয়াসসাতুর রেসালাহ। পৃষ্ঠা খ ৪ পৃ ৪৯৯।
6. ↑  ইবন ইসমাইল, মুহম্মদ (১৯৮৭)। *বুখারী শরীফ*। কায়রো: দারুশ শোয়াব। পৃষ্ঠা খ ৭ পৃ ৪২।